CELEX: C2007/315/25
Language: sk
Date: 2007-12-22 00:00:00
Title: Vec C-221/06: Rozsudok Súdneho dvora (prvá komora) z  8. novembra 2007 (návrh na začatie prejudiciálneho konania, ktorý podal Verwaltungsgerichtshof – Rakúsko) – Stadtgemeinde Frohnleiten Gemeindebetriebe Frohnleiten GmbH/Bundesminister für Land- und Forswirtschaft, Umwelt und Wasserwirtschaft (Návrh na začatie prejudiciálneho konania — Daň z dlhodobého uloženia odpadov na skládku — Daň splatná prevádzkovateľom skládky a vypočítaná v závislosti od hmotnosti uložených odpadov a stavu skládky — Oslobodenie od dane v prípade uloženia odpadov pochádzajúcich z rakúskych znečistených oblastí — Neexistencia oslobodenia v prípade uloženia odpadov pochádzajúcich zo znečistených oblastí nachádzajúcich sa v iných členských štátoch — Článok 90 ES — Vnútroštátne zdanenia — Diskriminácia)

22.12.2007   
            
            
               SK
            
            
               Úradný vestník Európskej únie
            
            
               C 315/16
            
         Rozsudok Súdneho dvora (prvá komora) z 8. novembra 2007 (návrh na začatie prejudiciálneho konania, ktorý podal Verwaltungsgerichtshof – Rakúsko) – Stadtgemeinde Frohnleiten Gemeindebetriebe Frohnleiten GmbH/Bundesminister für Land- und Forswirtschaft, Umwelt und Wasserwirtschaft
   (Vec C-221/06) (1)
   
   (Návrh na začatie prejudiciálneho konania - Daň z dlhodobého uloženia odpadov na skládku - Daň splatná prevádzkovateľom skládky a vypočítaná v závislosti od hmotnosti uložených odpadov a stavu skládky - Oslobodenie od dane v prípade uloženia odpadov pochádzajúcich z rakúskych znečistených oblastí - Neexistencia oslobodenia v prípade uloženia odpadov pochádzajúcich zo znečistených oblastí nachádzajúcich sa v iných členských štátoch - Článok 90 ES - Vnútroštátne zdanenia - Diskriminácia)
   (2007/C 315/25)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgerichtshof
   Účastníci konania pred vnútroštátnym súdom
   
      Žalobca: Stadtgemeinde Frohnleiten Gemeindebetriebe Frohnleiten GmbH
   
      Žalovaný: Bundesminister für Land- und Forswirtschaft, Umwelt und Wasserwirtschaft
   
      Vedľajší účastník konania: Rakúska republika
   Predmet veci
   Návrh na začatie prejudiciálneho konania – Verwaltungsgerichtshof – Výklad článkov 10, 12, 23, 25, 49 a 90 Zmluvy ES – Oslobodenie od dane, ktorá sa uplatňuje na uloženie odpadu v prípade uloženia odpadov pochádzajúcich zo sanácie znečistených oblastí (Altlasten), ak sú tieto oblasti zapísané v registri – Vylúčenie odpadov pochádzajúcich zo znečistenej oblasti nachádzajúcej sa v inom členskom štáte
   Výrok rozsudku
   V rozpore s článkom 90 prvým odsekom ES je vnútroštátne daňové ustanovenie, akým je článok 3 ods. 2 bod 1 zákona o sanácii oblastí znečistených odpadmi (Altlastensanierungsgesetz) zo 7. júna 1989, ktorý stanovuje oslobodenie od dane, ktorá sa uplatňuje na dlhodobo uložený odpad na vnútroštátnych skládkach, v prípade uloženia odpadov pochádzajúcich zo sanácie alebo zabezpečenia znečistených oblastí alebo potenciálne znečistených oblastí nachádzajúcich sa iba na vnútroštátnom území, ale neumožňuje oslobodenie v prípade uloženia odpadov pochádzajúcich zo sanácie alebo zabezpečenia oblastí nachádzajúcich sa v iných členských štátoch.
   
      (1)  Ú. v. EÚ C 178, 29.7.2006.